钦定古今图书集成/理学汇编/经籍典/第051卷 > 《易经》 > {{{2}}}
## 钦定古今图书集成/理学汇编/经籍典/第051卷 > 《易经》 > {{{2}}}

或问：“《洛书》云：‘一曰水，二曰火，三曰木，四曰金，五曰土’，
则与龙图五行之数之位不耦者，何也？”答曰：“此谓陈
其生数也。且虽则陈其生数，乃是已交之数也。下篇
分土王四季，则备其成数矣。且夫《洛书》九畴，惟出于
五行之数，故先陈其已交之生数，然后以土数足之，
乃可见其成数也。”〈按十为河图九为洛书自汉孔安国刘向暨宋陈抟邵尧夫皆无异

说至刘牧始两易其名，时如王湜、朱震、郑樵诸家多因之。后蔡元定之论出，朱子取之，乃悉从旧。牧所著有五十五图，又《遗论》九事，有九图，今止载其三图，聊备一说，以俟参考。朱子有云：“安在图之不可为书，书之不可为图” ，则其说固不妨并存也。